als_Latn dik_Latn sag_Latn
City për t'ia shpëtuar fytyrën futbollit anglez, Juve kërkon hakmarrje për 97-ënPublikuar 2 weeks ago në Lajmpress
Të mërkurën në mbrëmje do të zgjidhen dy enigmat e fundit të fazës së 1/8, që do të kompletojnë përfundimisht edhe skuadrat cerekfinaliste, të cilat do të kenë kështu të drejtën për të vijuar pas katër javësh aventurën e tyre në kompeticionin më të lavdishëm në Kontinentin e Vjetër. Për nga emrat e futbollistëve tërheq menjëherë vëmendjen dueli anglo - spanjoll,Barcelona-ManchesterCitymegjithatë ndeshja më e rivalizuar e mbrëmjes pritet të luhet në Gjermani, ku Borusia e Dortmundit do të luajë aktin e dytë të kësaj faze ndaj Juventusit.
Ëestfalen Stadion apoSignalIdunaParkka fare pak rëndësi emri gjithsesi do të jetë pikërisht kjo arenë gjigante që do të ketë privilegjin për të shkruar një tjetër faqe në historinë e gjatë të rivalitetit italo - gjerman. 9 vjet më parë shtypi teuton masakroi kombëtaren "azzurre" duke iu kujtuar italianëve pizza-t, makaronat, mafien apo dhe skandalin e "calciopolit", megjithatë përgjigjia e përfaqësueses së Lippit nuk vonoi në fushë dhe rezultati dihet, gjermanët u poshtëruan brenda në Ëestfalenstadion duke u eliminuar nga Kupa e Botës që organizonin vetë. Ajo llogaritet si një ndër ngjarjet më të hidhura në historinë e futbollit gjerman, kështuqë rivaliteti ndërmjet dy vendeve në këtë sport përbën një sfidë brenda sfidave. Tre javë më parë "zonja e vjetër" mori një fitore minimale 2-1 që i rri ngushtë, pasi futbollitët e Juventusit shpërdoruan mundësi shumë të mira shënimi, ndërkaq në krahun tjetër verdhezinjtë ishin me fat që shfrytëzuan më së miri atë pasiguri në mbrojtje, me anë të Reus, futbollistit të tyre më të mirë, i cili shfrytëzoi në maksimum atë rrëshqitje të qendërmbrojtësit me eksperiencë Chiellini.
Bardhezinjtë nuk do të kenë në radhët e tyre organizatorin Andrea Pirlo, megjithatë miqtë kanë në dispozicion dy rezultate nga tre për t'u kualifikuar për në fazën cerekfinale. Pjesëmarrja mes tetë më të mirave nuk ka qenë shumë problem për Borusian këto vitet e fundit, gjithsesi Dortmundi ka pësuar ndryshime të mëdha dhe qartësisht nuk është më e njëjta skuadër. Ekipi i Jurgen Klopp është më i ngadaltë dhe ka humbur shpejtësinë në lojë, ndërkaq verdhezinjtë vazhdojnë të qarkullojnë topin por pa patur të njëjtën rrezikshmëri si më parë. Në Ëestfali këtë radhë do të mungojnë Grosskreutz dhe Piszczek sidoqoftë trajneri Jurgen Klopp është i bindur te kualifikimi, sidomos pas faktit që skuadra e tij nul ka pësuar qoftë edhe një gol në katër impenjimet e fundit. Nëse Borusia duhet të bëjë mrekulli në kampionat dhe kupë për të prenotuar një biletë për sezonin e ardhshëm në Evropë, Juventusi tashmë e ka siguruar titullin në Serie A, kështuqë përvecse e qetë skuadra e Allegrit paraqitet në këtë duel shumë më lart në aspektin psikologjik, për më tepër bardhezinjtë po në të njëjtin stadium kanë fituar pa problem që tre përballjet që kanë patur në Kupat e Evropës. UEFA ka vendosur gjyqtar kryesor arbitrin serb Milorad Mazic, megjithatë nuk është harruar ende gafa e tij në botërorin e fundit, kur në takimin Argjentinë -Iran41-vjecari nuk ndëshkoi me 11-metrësh mbrojtësin Pablo Zabaleta, për një ndërhyrje të gabuar ndaj Ashkan Dejagah. Shumë më e thjeshtë parashikohet rruga e Barcës për nëturintjetër sidomos pas triumfit 2-1 brenda në Etihad ndaj Manchester City-t. Mbi të gjitha influencon forma shumë e dobët e kampionëve të Anglisë, që kanë humbur 3 nga 4 ndeshjet e tyre të fundit, ndërsa në krahun tjetër treshja më e fortë e botës Messi - Neymar - Suarez përvecse e ka rikthyer skuadrën e Luis Enriques në kryesimin e ligës spanjolle e ka shndërruar gjithashtu ekipin katalanas në një ndër skuadrat favorite për të fituar trofeun në Olympiastadion të Berlinit. Ekipi blaugrana që 12 muaj më parë i eliminoi "citizens" me rezultatin e përgjithshëm 4-1 i ka fituar që të trija përballjet ndërmjet tyre në Champions. Në shtypin britanik tashmë janë të bindur se Rafa Benitez do të ulet në vendin e Manuel Pellegrinit kështuqë inxhinierit kilian i nevojitet një mrekulli, për të bërë një përmbysje që në historinë e Champions League-s është regjistruar vetëm dy herë: nga Interi i Leonardos që përmbysi Bajernin në vitin 2011 brenda në Mynih pas disfatës 1-0 si dhe nga Ajaksi i Louis van Gaal që 19 vjet më parë eliminoi në gjysmëfinale Panathinaikosin, brenda në Athinë.
als_Latn als_Latn als_Latn als_Latn